S samostalnikom, na katerega se nanašajo, se ujemajo **v številu, spolu in sklonu**.

Primeri:

**Ta** pes je sosedov (ednina), **ti** pa so naši (množina).

**Ti** učenci trenirajo nogomet (moški spol), **te** učenke pa gimnastiko (ženski spol).

Ne potrebujem **takega** pisala (rodilnik).

Potrebujem **tako** pisalo (tožilnik).

Kazalni zaimki **se sklanjajo**.

Primeri:

I ta/tisti/oni/tak pes

R tega/tistega/onega/takega psa

D temu/tistemu/onemu/takemu psu

T tega/tistega/onega/takega psa

M (o) tem/tistem/onem/takem psu

O (s) tem/tistim/onim/takim psom

Zaimek **ta** kaže na nekoga/nekaj, ki/kar je časovno ali prostorsko **blizu**.

Zaimek **tisti** kaže na nekoga/nekaj, ki/kar je časovno ali prostorsko **oddaljeno**.

Zaimek **oni** kaže na nekoga/nekaj, ki/kar je časovno ali prostorsko **precej oddaljeno**.

Večina kazalnih zaimkov se začne na črko **t-**.

Izjema je kazalni zaimek **oni**.

Kažejo na določeno osebo, predmet, rastlino, žival (**t**a, **t**isti, **o**ni), na lastnost (**t**ak, **t**akšen), velikost (**t**olik, **t**olikšen), količino (**t**oliko).

**POZOR!!!**

Kazalni zaimek oni moramo ločevati od

osebnega zaimka oni (za 3. os. mn.).

Kazalni zaimek:

**Oni** učenec je zamudil pouk.

**Ona** učenca sta zamudila pouk.

**Oni** učenci so zamudili pouk.

(Kaže na učenca/učence.)

Osebni zaimek:

**Oni** so zamudili pouk.

**KAZALNI ZAIMKI**